റോഡിലെ കൈയേറ്റങ്ങള് ഒഴിപ്പിക്കുന്നു തിരുവല്ല: പൊതുമരാമത്ത് വകുപ്പിന്റെ അനുവാദമോ അംഗീകാരമോ കൂടാതെ റോഡുകളും നടപ്പാതകളും കൈയേറി രാഷ്ട്രീയ പാര്ട്ടികളും സന്നദ്ധ സംഘടനകളും സ്ഥാപനങ്ങളും മറ്റും പരസ്യബോര്ഡുകള് സ്ഥാപിക്കുക, റോഡില് വെള്ളം ഒഴുകിപ്പോകുന്നതിന് തടസം സൃഷ്ടിക്കുക, അനധികൃത വഴിയോര കച്ചവടം, പെട്ടിക്കട, സ്തൂപം, കൊടിമരം എന്നിവ സ്ഥാപിച്ച് ഗതാഗത തടസങ്ങളും ഭീഷണിയും സൃഷ്ടിക്കുക എന്നിവയ്ക്കെതിരെ കര്ശന നിയമനടപടികള് ആരംഭിച്ചു. തിരുവല്ല റോഡ്സ് ഡിവിഷന്റെ പരിധിയിലെ പൊതുമരാമത്ത് റോഡുകളിലെ ഇത്തരം കൈയേറ്റങ്ങള് ഇന്ന് മുതല് ഒഴിപ്പിക്കും. സ്വന്തം ചെലവില് നീക്കം ചെയ്തില്ലെങ്കില് ആയതിന്റെ കഷ്ടനഷ്ടങ്ങള് ബന്ധപ്പെട്ടവരില് നിന്ന് ഈടാക്കുമെന്ന് പൊതുമരാമത്ത് അസി.എക്സി.എന്ജിനീയര് അറിയിച്ചു.